AKCIJSKI NAČRT ZA UPRAVLJANJE VOLKA (*Canis lupus*) V SLOVENIJI

**Kazalo vsebine**

[PREDGOVOR 4](#_Toc196812145)

[UVOD 5](#_Toc196812146)

[1 Preprečevanje nastanka škod in odškodninski sistem 7](#_Toc196812147)

[2 Informiranje, dialog in vključenost deležniških skupin 10](#_Toc196812148)

[3 Poseganje v populacijo volka 13](#_Toc196812149)

[4 Spremljanje stanja populacije 14](#_Toc196812150)

[5 Raziskave in razvojno delo 17](#_Toc196812151)

[6 Preprečevanje križanja med volkom in domačim psom 17](#_Toc196812152)

[7 Zmanjšanje deleža nenačrtovane antropogene smrtnosti volkov 19](#_Toc196812153)

[8 Strateške dejavnosti na področju ohranjanja habitata volka 21](#_Toc196812154)

[9 Mednarodno sodelovanje 23](#_Toc196812155)

[10 Medsektorsko sodelovanje 24](#_Toc196812156)

[11 Optimizacija zakonodaje in drugih dokumentov 25](#_Toc196812157)

[NAČIN PREVERJANJA IZVAJANJA NAČRTA IN POROČANJE 27](#_Toc196812158)

**SLOVAR KRATIC**

DARS – Družba za avtoceste v Republiki Sloveniji

Direktiva o habitatih – Direktiva Sveta 92/43/EGS z dne 21. maja 1992 o ohranjanju naravnih habitatov ter prosto živečih živalskih in rastlinskih vrst (UL L št. 206 z dne 22. 7. 1992, str. 7)

DRSI – Direkcija Republike Slovenije za infrastrukturo

IUCN – Svetovna zveza za ohranitev narave

KOPOP – Kmetijsko-okoljska-podnebna plačila

MKGP – Ministrstvo za kmetijstvo, gozdarstvo in prehrano Republike Slovenije

MNVP – Ministrstvo za naravne vire in prostor Republike Slovenije

NPVO – Nacionalni program varstva okolja

Pravilnik – Pravilnik o primernih načinih varovanja premoženja in vrstah ukrepov za preprečitev nadaljnje škode na premoženju (Uradni list RS, št. 74/05)

Smernica – Smernica za dokazovanje pogojev za odvzem volka iz narave z odstrelom, 2020

(SN) SKP 2023–2027 – (Strateški načrt) skupne kmetijske politike za obdobje 2023–2027 za Slovenijo

WISO – Delovna skupina Velike zveri in prostoživeči parkljarji ter družba, ki so jo ustanovili na X. Alpski konferenci leta 2009 in deluje v okviru Alpske konvencije

ZGS – Zavod za gozdove Slovenije

ZRSVN – Zavod Republike Slovenije za varstvo narave

# PREDGOVOR

Ta akcijski načrt je izvedbeni del Strategije ohranjanja in upravljanja volka (*Canis lupus*) v Sloveniji (v nadaljnjem besedilu: strategija), s katerim se opredeljujejo ukrepi, potrebni za dosego ciljev, navedenih v sedmem poglavju strategije. Predvidene aktivnosti bodo prispevale tudi k izvajanju ukrepov, opredeljenih v Programu upravljanja območij Natura 2000 za obdobje 2023–2028.

Podlaga za pripravo obeh dokumentov so slovenska (Uredba o zavarovanih prosto živečih živalskih vrstah (Uradni list RS, št. 46/04, 109/04, 84/05, 115/07, 32/08 – odl. US, 96/08, 36/09, 102/11, 15/14, 64/16 in 62/19)) in evropska zakonodaja ter drugi mednarodni predpisi in konvencije. Pri pripravi tega načrta in strategije so bili upoštevani aktualni izsledki znanstvenih raziskav na območju Slovenije in sosednjih držav ter številne pretekle izkušnje pri upravljanju populacije volka pri nas.

Številne raziskave kažejo, da so aktivnosti za ohranjanje in upravljanje populacij velikih zveri brez vključevanja javnosti v celoten proces priprave strateških dokumentov pogosto pri nadaljnjem izvajanju neuspešne. Zato sta bila oba dokumenta pripravljena na podlagi participativnega pristopa z vključevanjem mnenja vseh ključnih deležniških skupin in medresorsko usklajena.

Cilj akcijskega načrta je optimizirati sistem upravljanja volka v Sloveniji, zmanjšati število konfliktov s človekom in s tem zagotoviti možnosti za dolgoročno ohranitev vrste.

# UVOD

Volk ima na podlagi mednarodne in slovenske zakonodaje status ogrožene živalske vrste. V Direktivi o habitatih je uvrščen v prilogi II in IV (vrste v interesu Skupnosti, ki jih je treba strogo varovati) ter določen kot prednostna vrsta. Direktiva o habitatih dovoljuje izjeme od strogega varstva, če ni druge zadovoljive možnosti in če izjema ne škoduje vzdrževanju ugodnega stanja ohranjenosti populacij vrste na njihovem naravnem območju razširjenosti in če gre vsaj za enega od razlogov, navedenih v Direktivi o habitatih, kot sta: preprečitve resne škode in zagotavljanje varstva živalske vrste. V Sloveniji je Nacionalni program varstva okolja (NPVO) osnovni strateški dokument za področje okolja. Temelji na Zakonu o ohranjanju narave (Uradni list RS, št. 96/04 – uradno prečiščeno besedilo, 61/06 – ZDru-1, 8/10 – ZSKZ-B, 46/14, 21/18 – ZNOrg, 31/18, 82/20, 3/22 – ZDeb, 105/22 – ZZNŠPP in 18/23 – ZDU-1O), njegov namen pa sta splošno izboljšanje okolja in kakovosti življenja ter varstvo naravnih virov. V zvezi z velikimi zvermi pa NPVO določa cilj »ohranjanje ugodnega stanja ogroženih vrst velikih zveri in zmanjševanje konfliktov«. Podrobnejši ukrepi za doseganje navedenega cilja se izvajajo na podlagi sprejetja strategije in tega akcijskega načrta.

Volkovi v Sloveniji so na stičišču dveh populacij, in sicer pripadajo severozahodnemu delu dinarsko-balkanske populacije, ki obsega območje pretežnega dela Balkanskega polotoka, in vzhodnemu delu alpske populacije. Na območju Slovenije se populacija že vsaj desetletje širi prostorsko in tudi številčno in je v ugodnem ohranitvenem stanju. Leta 2018 so bili v alpskem in predalpskem območju po več desetletjih ponovno zaznani volčji pari, leta 2019 pa je bila na omenjenem območju prvič potrjena tudi reprodukcija. Leta 2024 je bil volčji trop zaznan na Pohorju. V prihodnjih letih lahko na podlagi habitatnih modelov, izdelanih za volka, in razvoja populacij drugje v Evropi pričakujemo nadaljnjo prostorsko širitev na območje severne Slovenije in na območja vzhodno od Ljubljanske kotline.

Čeprav je populacija volka v času nastajanja tega dokumenta v ugodnem ohranitvenem stanju, pa dolgoročnost uspešnega ohranjanja ni zagotovljena. Zaradi tega je nujno prepoznavati vse trenutne in tudi morebitne grožnje za obstoj vrste. Volka ogrožajo antropogeni, biološki in okoljski dejavniki, kot so:

* nižja toleranca nekaterih deležnikov do volkov;
* križanje med volkom in domačim psom – dopuščanje introgresije pasjih genov v volčjo populacijo prinaša nepopravljive posledice za populacijo in onemogoča njeno dolgoročno varstvo;
* smrtnost v prometu – obsega kar 18 % vse popisane smrtnosti (37 volkov od leta 2010 do 2023);
* nezakonito ubijanje – od leta 2010 do 2023 je bilo znanih 11 primerov;
* fragmentacija habitata – hipotetično zmanjševanje povezljivosti z drugimi populacijami volka v sosednjih državah.

Volk je vrsta, ki se zaradi svoje vedenjske plastičnosti uspešno prilagaja spremembam v svojem habitatu. Glavna grožnja za dolgoročno ohranjanje je zato predvsem nenaklonjenost ljudi. Na območjih, na katerih je fragmentacija prostora večja in volka zgodovinsko dolgo ni bilo, obstaja povečana možnost nastanka konfliktov, predvsem zaradi neprilagojenih praks v kmetijstvu. Posledično je treba upravljavske aktivnosti ciljno usmeriti tudi na območja, na katerih je volk znova prisoten oziroma bo tam po predvidevanjih v prihodnjih letih.

Cilji in ukrepi, ki so predstavljeni v nadaljevanju, upoštevajo ključne dejavnike ogroženosti populacije volka in njegovega habitata. V nadaljevanju dokumenta so po posameznih poglavjih, ki se navezujejo na strategijo, navedeni konkretni ukrepi za doseganje ciljev in predvideni stroški, ki jih posamezni ukrep prinaša.

V Sloveniji so na istem območju vse tri vrste velikih zveri. Spremljanje in upravljanje teh vrst ima številne skupne točke, zato je tudi zaradi finančne učinkovitosti smiselno vse aktivnosti izvajati koordinirano, saj so številne neposredno povezane.

## 1 Preprečevanje nastanka škod in odškodninski sistem

**Dolgoročni cilj:**

1.1 Vzpostavitev oziroma nadaljevanje izvajanja ukrepov za olajšanje soobstoja glavnih deležniških skupin (rejci pašnih živali) z volkom.

**Podrobnejši cilji:**

1.1.1 Zmanjšanje obsega škode, ki jo na človekovem premoženju povzroči volk.

 1.1.2 Redno in ustrezno izplačevanje odškodnin za primerno varovano premoženje.

 1.1.3 Izboljšanje sistemov pomoči in svetovanja kmetom za uporabo primernih zaščitnih sredstev.

1.1.4 Izvajanje nadzora nad ustrezno uporabo zaščitnih sredstev.

1.1.5 Subvencioniranje dodatnega dela in investicij za rejce v okviru intervencij SN SKP 2023–2027 za Slovenijo.

**Ukrepi:**

|  |
| --- |
| **1. Preprečevanje nastanka škod in odškodninski sistem** |
| **Prioriteta** | **Ukrepi** | **Prispeva k doseganju ciljev** | **Izvajalec** | **Financiranje** | **Rok za izvedbo** | **Okvirni stroški ukrepa za 10 let** |
| NUJNI UKREP | vzpostavitev ustreznih delovnih vzrejnih linij pastirskih psov in vzpostavitev registra pastirskih psov | 1.1.1 | ZGS, MKGP, KGZS, drugi | projekti[[1]](#footnote-2) | v skladu s časovnico projektov | projektna sredstva: 370.000 EUR |
| NUJNI UKREP | vzdrževanje sistema ustreznih delovnih vzrejnih linij pastirskih psov in vzdrževanje registra pastirskih psov | 1.1.1 | javna služba ZGS (MKGP), MKGP, drugi  | državni proračun | redno | 103.712 EUR(znesek obsega polovico predvidenega stroška ukrepa; druga polovica bo načrtovana v akcijskem načrtu za medveda) |
| NUJNI UKREP | sofinanciranje preizkušeno učinkovitih ukrepov za zaščito premoženja pred volkom (visoke elektromreže, nočne ograde, pastirski psi idr.)  | 1.1.1 | MNVP | državni proračun | redno  | 200.000 EUR(znesek obsega polovico predvidenega stroška ukrepa; druga polovica bo načrtovana v akcijskem načrtu za medveda) |
| NUJNI UKREP | financiranje in razdeljevanje zaščitnih sredstev, svetovanje rejcem in drugim zainteresiranim o njihovi pravilni uporabi in kontrola pravilne uporabe | 1.1.1,1.1.3,1.1.4 | MNVP, javna služba ZGS (MNVP), drugi | državni proračun, projekti | redno/v skladu s časovnico projektov | redno delo (MNVP), 300.000 EUR (javna služba ZGS (MNVP))973.977 EUR (projekti) |
| NUJNI UKREP | sofinanciranje operacij KOPOP, ki obravnavajo soobstoj z zvermi, in neproizvodnih naložb v ureditev zaščite živali na paši pred napadi velikih zveri iz SN 2023–2027 | 1.1.1,1.1.5 | MKGP | sredstva SKP 2023–2027 | redno | 4.755.976 EUR |
| NUJNI UKREP | ocenjevanje in izplačevanje odškodnin za škodo po volku | 1.1.2 | MNVP, javna služba ZGS (MNVP) | državni proračun | redno | 2.345.000‬ EUR |
| NUJNI UKREP | DNK-analize povzročiteljev škodnih dogodkov | 1.1.2 | javna služba ZGS (MNVP) | državni proračun | redno | 215.646 EUR |
| NUJNI UKREP | zagotovitev kadra za svetovanje rejcem, optimizacija uporabe zaščitnih ukrepov in morebitna individualna obravnava glede možnosti pridobitve zaščitnih sredstev ter pravilne uporabe | 1.1.1,1.1.3,1.1.4 | javna služba KGZS (MKGP) | državni proračun | redno | 400.000 EUR  |
| PRIPOROČENI UKREP | proučitev možnosti uvedbe novih zaščitnih ukrepov v SKP po letu 2027, prilagojenih za male kmetije, varovanje goveda idr. | 1.1.1,1.1.3,1.1.5 | MKGP, MNVP, KGZS, ZGS, drugi | projekt LIFE Varna paša | v skladu s časovnico projektov | 56.090 EUR  |
| NUJNI UKREP | uvajanje pastirstva z namenom preprečevanja škod na alpskih pašnikih | 1.1.1 | MKGP, ZGS, MNVP, KGZS, drugi | projekti | v skladu s časovnico projektov | 293.503 EUR |
| PRIPOROČENI UKREP | širjenje primerov dobrih praks in izobraževanje prebivalcev z območij prisotnosti volka o pomenu primernih načinov zaščite premoženja, s poudarkom na območjih alpskega pašništva in tam, kjer se bo po predvidevanjih populacija volka širila | 1.1.1 | ZGS, KGZS, drugi | projekti | v skladu s časovnico projektov | 222.266 EUR |
| PRIPOROČENI UKREP | iskanje novih pilotnih rešitev in prilagajanje obstoječih praks varovanja glede na specifike območja in kmetijske prakse | 1.1.1,1.1.3 | MKGP, ZGS, MNVP, KGZS, drugi | projekti | v skladu s časovnico projektov | projektna sredstva so že načrtovana v okviru drugih ukrepov iz tega poglavja |

## 2 Informiranje, dialog in vključenost deležniških skupin

**Dolgoročni cilj:**

2.1 Zagotoviti dobro informiranost vseh deležniških skupin in njihovo vključevanje v upravljanje volka.

**Podrobnejši cilji:**

2.1.1 Izboljšati sodelovanje, dialog, odnose in zaupanje med deležniškimi skupinami, med drugim tudi s pomočjo strokovne in interesne posvetovalne skupine, ki delujeta pod okriljem ministrstva, pristojnega za ohranjanje narave.

2.1.2 Zagotoviti podporo dolgoročnemu ohranjanju volka v Sloveniji tudi z učinkovitim ozaveščanjem, izobraževanjem, usposabljanjem in informiranjem.

2.1.3 Zagotoviti dobro poznavanje mnenj in pričakovanj različnih deležniških skupin, predvsem najbolj prizadetih (rejci, lokalni prebivalci na območjih, na katerih je volk ponovno prisoten oziroma se bo tam po predvidevanjih populacija širila).

2.1.4 Priprava komunikacijskega protokola v primeru pojavljanja škod.

2.1.5 Pravočasen in ustrezen odziv na dogodke, ki močno razburijo ljudi, v skladu s komunikacijskim protokolom, in pravočasno medijsko demantiranje lažnih novic in zavajanj.

2.1.6 Predstaviti splošni javnosti dolgoročne vplive širjenja volkov.

**Ukrepi:**

|  |  |  |  |  |  |  |
| --- | --- | --- | --- | --- | --- | --- |
| **Prioriteta** | **Ukrepi** | **Prispeva k doseganju ciljev** | **Izvajalec** | **Financiranje** | **Rok za izvedbo** | **Okvirni stroški ukrepa za 10 let** |
| NUJNI UKREP | na območjih, na katerih je volk znova prisoten oziroma se bo tam po predvidevanjih populacija širila: participativne delavnice, komuniciranje prek lokalnih glasil … | 2.1.1, 2.1.2, 2.1.3, 2.1.6 | javna služba ZGS (MNVP), KGZS, drugi | državni proračun, projekti | redno, v skladu s časovnico projektov | redno delo,10.000 EUR (projekti) |
| PRIPOROČENI UKREP | predavanja za širšo javnost o vlogi volka v ekosistemu | 2.1.1, 2.1.2, 2.1.6  | javna služba ZGS (MNVP), ZGS, KGZS, MKGP, drugi | državni proračun, projekti  | redno, v skladu s časovnico projektov | redno delo, projektna sredstva: 29.160 EUR |
| NUJNI UKREP | redno izobraževanje, informiranje in usposabljanje lovcev v sklopu izobraževanj za lovski izpit in lovsko-čuvajski izpit ter redna izobraževanja za lovce; objave v specializiranih glasilih, npr. revija Lovec | 2.1.2 | drugi | projektne naloge MNVP | redno | strošek načrtovan v akcijskem načrtu za risa |
| NUJNI UKREP | priprava in diseminacija kratkih poljudnih poročil in člankov o biologiji in ekologiji volka ter njegovem vplivu na okolje, najpogostejših konfliktih in vzrokih zanje ter najpomembnejših ukrepih za soobstoj in možnostih sofinanciranja teh ukrepov | 2.1.2, 2.1.5, 2.1.6 | MNVP, javna služba ZGS (MNVP), MKGP, drugi | državni proračun, projekti | redno, v skladu s časovnico projektov | redno delo, projektna sredstva: 38.000 EUR |
| NUJNI UKREP | stalno proaktivno sodelovanje z mediji, pravočasno in korektno obveščanje, vključno z odzivanjem na objavljanje neresnic | 2.1.2, 2.1.5 | MNVP, MKGP, javna služba ZGS (MNVP), KGZS, drugi | državni proračun, projekti | redno, v skladu s časovnico projektov | redno delo, projektna sredstva: 133.080 EUR |
| PRIPOROČENI UKREP | (moderirana) srečanja deležniških skupin | 2.1.1, 2.1.2, 2.1.3, 2.1.5 | MNVP, MKGP, ZGS, KGZS, drugi | projekti | v skladu s časovnico projektov | 132.000 EUR |
| PRIPOROČENI UKREP | vključevanje vsebin v srednje strokovne, višje in univerzitetne programe, ki vključujejo bodoče deležnike (kmetijstvo, naravovarstvo, gozdarstvo, lovstvo ipd.) | 2.1.1, 2.1.2, 2.1.3 | MKGP, ZGS, KGZS, drugi | projekti | v skladu s časovnico projektov | projektna sredstva: 134.900 EUR |
| NUJNI UKREP | posodabljanje vsebin na spletni strani volkovi.si | 2.1.2, 2.1.5, 2.1.6 | drugi | projekti, projektne naloge MNVP | v skladu s časovnico projektov | 15.000 EUR (projekti),9.000 EUR |
| NUJNI UKREP | priprava komunikacijskega protokola v primeru pojavljanja škod | 2.1.4 | MKGP, MNVP, ZGS, KGZS, drugi | projekti | v skladu s časovnico projektov | 39.755 EUR |

## 3 Poseganje v populacijo volka

**Dolgoročni cilj:**

3.1 Omogočen hiter odvzem volka iz narave v primerih, ko so za to izpolnjeni vsi predpisani pogoji in ustrezno izpeljani postopki.

**Podrobnejši cilji:**

 3.1.1 Preprečitve resne škode.

3.1.2 Odstranjevanje križancev in neplašnih volkov iz populacije.

3.1.3 Izdajanje odločb za odvzem osebkov iz populacije ob izpolnjevanju vseh predpisanih pogojev.

3.1.4 Revidiranje smernice v delu, ki se nanaša na neplašne volkove in križance.

**Ukrepi:**

|  |
| --- |
| **3. Poseganje v populacijo volka** |
| **Prioriteta** | **Ukrepi** | **Prispeva k doseganju ciljev** | **Izvajalec** | **Financiranje** | **Rok za izvedbo** | **Okvirni stroški ukrepa za 10 let** |
| NUJNI UKREP | analiza ozkih grl v postopku izdajanja odločb in njihova odprava | 3.1.3 | MNVP | državni proračun | 2025 | redno delo |
| NUJNI UKREP | revidiranje smernice v delu, ki se nanaša na neplašne volkove in križance | 3.1.2, 3.1.4 | MNVP, MKGP, ZRSVN, javna služba ZGS (MNVP), javna služba KGZS (MKGP)  | državni proračun | 2026 | redno delo, državni proračun: 1.000 EUR |
| NUJNI UKREP | zagotovitev zadostnih kadrovskih kapacitet za pospešitev izdajanja dovoljenj za odvzem volka in križancev ter tropov s križanimi osebki iz narave | 3.1.1, 3.1.2, 3.1.3 | MNVP | državni proračun | redno | redno delo |
| NUJNI UKREP | delovanje interventnega ukrepanja v primeru ogrožanja življenja ljudi in premoženja po velikih zvereh | 3.1.1, 3.1.2 | MNVP | državni proračun | redno | 97.000 EUR(znesek obsega del predvidenega stroška ukrepa; drugi del bo načrtovan v akcijskem načrtu za medveda) |

## 4 Spremljanje stanja populacije

**Dolgoročni cilji:**

4.1 Zanesljivi podatki o stanju populacije volka v Sloveniji.

4.2 Podatki o interakciji med volkom in človekom, vključno s spremljanjem odnosa lokalnih prebivalcev do te vrste kot temelj za reševanje konfliktov in izboljšanje soobstoja.

4.3. Dostop do podatkov o stanju populacije volka je omogočen vsem sodelujočim institucijam in v primerni obliki tudi širši javnosti na enotnem spletnem portalu.

4.4 Usklajevanje monitoringa s sosednjimi državami na ravni populacije in izmenjava podatkov.

4.5 Sodelovanje lovcev, zaposlenih na ZGS, ljubiteljev narave, sprehajalcev, NVO idr.

**Podrobnejši cilji:**

4.1.1 Dobro razumevanje številčnosti, spolne in starostne strukture populacije volka ter dinamike teh parametrov skozi čas.

4.1.2 Razumevanje prostorske širitve populacije.

4.1.3 Podrobno spremljanje in popisovanje vseh oblik smrtnosti volka.

4.1.4 Spremljanje in popisovanje križancev z domačim psom.

4.1.5 Spremljanje in popisovanje zdravstvenega stanja populacije volka, zgodnje odkrivanje kužnih bolezni in zoonoz.

4.2.1 Spremljanje in popisovanje konfliktnih interakcij med človekom in volkom.

4.2.2 Spremljanje odnosa javnosti in ključnih deležniških skupin do volka, vključno z dinamiko spreminjanja tega odnosa.

4.2.3 Spremljanje neposrednih (in kolikor je mogoče posrednih) ekonomskih učinkov prisotnosti volka, tako negativnih (škode, posredni vplivi na način življenja) kot pozitivnih (turizem, dobički drugih pridobitnih dejavnosti, povezanih z volkom).

4.4.1 Usklajevanje (časovno in koordinacija uporabljenih metod) monitoringa na ravni populacije. Podatki, pridobljeni v okviru monitoringa, morajo biti primerljivi na ravni populacije in za vse razumljivi.

4.5.1 Vključevanje ključnih deležnikov (lovci, gozdarji, prostovoljci) v aktivnosti monitoringa volka.

**Ukrepi:**

|  |
| --- |
| **4. Spremljanje stanja populacije** |
| **Prioriteta** | **Ukrepi** | **Prispeva k doseganju ciljev** | **Izvajalec** | **Financiranje** | **Rok za izvedbo** | **Okvirni stroški ukrepa za 10 let** |
| NUJNI UKREP | ocena številčnosti in razširjenosti populacije, sestave in teritorialne razporeditve tropov volkov, prepoznava križancev z uporabo neinvazivnega genetskega vzorčenja na območju pojavljanja volkov – organizacija, vzorčenje, genska analiza  | 4.1.1, 4.1.2, 4.1.4 | ZGS (MNVP), drugi | državni proračun | redno (v skladu z vsakokratno strokovno presojo in razpoložljivostjo finančnih sredstev prvič v sezoni 2024/2025) | 810.939 EUR |
| NUJNI UKREP | vključevanje gozdarjev, lovcev in drugih prostovoljcev v aktivnosti spremljanja populacije volka (zbiranje neinvazivnih genetskih vzorcev na terenu, sporočanje opažanj); izobraževanja pred sezono spremljanja, redno obveščanje in diseminacija po koncu sezone | 4.5.1 | ZGS (MNVP), drugi | državni proračun | redno, po časovni shemi monitoringa | sredstva načrtovana pri ukrepu ocene številčnosti |
| PRIPOROČENI UKREP | zbiranje podatkov o teritorialnih volkovih z metodo izzivanja tuljenja | 4.1.1, 4.1.2, 4.5.1 | ZGS (MNVP), drugi | državni proračun | v skladu z vsakokratno strokovno presojo in razpoložljivostjo finančnih sredstev | 150.000 EUR |
| NUJNI UKREP | spremljanje in popisovanje smrtnosti, vključno z vzroki smrti, meritvami mrtvih volkov ter zbiranjem genetskih vzorcev mrtvih volkov in zob (I, P2) | 4.1.1, 4.1.2, 4.1.3, 4.1.4, 4.1.5 | javna služba ZGS (MNVP) | državni proračun | redno | 20.120 EUR |
| NUJNI UKREP | vzdrževanje nacionalne baze podatkov (smrtnost, škode, spremljanje populacije, konfliktne interakcije), vnos in prenos podatkov ter izmenjava podatkov o monitoringu z drugimi državami | 4.1.2, 4.1.3, 4.2.1, 4.2.2, 4.3 | ARSO, javna služba ZGS (MNVP), ZGS (MNVP),MNVP, drugi | državni proračun, projektne naloge MNVP  | redno, v skladu s časovnico projektnih nalog | redno delo, državni proračun: 129.364 EUR, projektne naloge MNVP: 35.000 EUR |
| NUJNI UKREP | analiza genetskih vzorcev tkiv mrtvih volkov (genetsko označevanje) in brušenje zob | 4.1.1 | ZGS (MNVP), drugi | državni proračun | redno | 19.464 EUR |
| NUJNI UKREP | veterinar, usposobljen za področje zdravstvenega varstva prostoživečih živali, pregleda vse poginjene volke, ki niso poginili zaradi travmatskih vzrokov (strelne rane, promet in podobno); pregledi vzorcev teh živali za določene patogene organizme | 4.1.5 | javna služba ZGS (MNVP), drugi | državni proračun | redno, po potrebi | 7.653 EUR |
| NUJNI UKREP | spremljanje odnosa javnosti in ključnih deležniških skupin do volka in upravljanja populacije na reprezentativnih vzorcih (na šest let) | 4.2.2 | drugi | projekti | v skladu s časovnico projektov | 42.000 EUR |
| PRIPOROČENI UKREP | spremljanje ekonomskih učinkov prisotnosti volka (pozitivnih in negativnih) | 4.2.3 | drugi | projekti, državni proračun | občasno | 15.630 EUR |

## 5 Raziskave in razvojno delo

**Dolgoročni cilj:**

5.1 Z raziskovalnimi projekti, financiranimi iz raziskovalnih, kohezijskih, LIFE in podobnih sredstev, izboljšati varstvo in upravljanje volka ter znižati s tem povezane stroške; pripravljati projekte z vednostjo in v komunikaciji z MNVP.

**Podrobnejši cilji:**

5.1.1 Z raziskavami pridobiti rezultate, za katere se pričakuje, da bodo pomembno vplivali na varstvo in/ali upravljanje volka v Sloveniji.

**Ukrepi:**

|  |
| --- |
| **5. Raziskave in razvojno delo** |
| **Prioriteta** | **Ukrepi** | **Prispeva k doseganju ciljev** | **Izvajalec** | **Financiranje** | **Rok za izvedbo** | **Okvirni stroški ukrepa za 10 let** |
| PRIPOROČENI UKREP | kandidiranje na razpisih za raziskave in razvojno delo | 5.1.1 | prijavitelji projektov | mehanizmi za (so)financiranje, prijavitelji | redno | ni stroškov |

## 6 Preprečevanje križanja med volkom in domačim psom

**Dolgoročni cilj:**

6.1. Preprečevanje križanja volka z domačim psom in omejevanje genetskega onesnaženja populacije volka z vnosom pasjih genov. Omogočen hiter odvzem tropov s križanimi osebki ter križanih osebkov iz narave v skladu z navodili iz smernice.

**Podrobnejši cilj:**

6.1.1 Dopolnitev smernice s protokolom ravnanja ob pojavu križancev.

6.1.2 Sproten in čim hitrejši odvzem tropov s križanimi osebki ter križanih osebkov iz narave.

6.1.3 Čezmejno sodelovanje pri odkrivanju križancev in dogovorih o ukrepanju.

6.1.4 Ozaveščanje lastnikov psov o odgovornem lastništvu.

**Ukrepi:**

|  |
| --- |
| **6. Preprečevanje križanja med volkom in domačim psom** |
| **Prioriteta** | **Ukrepi** | **Prispeva k doseganju ciljev** | **Izvajalec** | **Način financiranja** | **Rok za izvedbo** | **Okvirni stroški ukrepa za 10 let** |
| NUJNI UKREP | hitra izdaja dovoljenj in odvzem križancev iz narave | 6.1.2 | MNVP, javna služba ZGS (MNVP), ZRSVN | državni proračun | redno | redno delo |
| NUJNI UKREP | redno spremljanje populacije volka zaradi povečanega tveganja pojavljanja križancev | 6.1.2 | javna služba ZGS (MNVP), drugi | državni proračun | redno | 9.642 EUR |
| NUJNI UKREP | dopolnitev smernice s protokolom za odvzem križancev iz narave | 6.1.1,6.1.2,6.1.3 | MNVP, MKGP, ZRSVN, javna služba ZGS (MNVP), javna služba KGZS (MKGP)  | državni proračun | 2026 | redno delo, državni proračun: 3.000 EUR |
| NUJNI UKREP | mednarodno sodelovanje za lažje zaznavanje in odvzem križanih osebkov iz populacije volka | 6.1.2,6.1.3 | MNVP,javna služba ZGS (MNVP), drugi | državni proračun | redno | redno delo,9.642 EUR |
| NUJNI UKREP | analiza genetskih vzorcev pri sumu na pojav volčjih križancev | 6.1.2 | javna služba ZGS (MNVP), drugi | državni proračun | redno | 32.796 EUR |
| PRIPOROČENI UKREP | obveščanje javnosti o tematiki preprečevanja križanja domačih psov z volkovi s komunikacijskimi aktivnostmi | 6.1.4 | MNVP, drugi | državni proračun | redno | redno delo  |

## 7 Zmanjšanje deleža nenačrtovane antropogene smrtnosti volkov

**Dolgoročni cilji:**

7.1 Zmanjšati število primerov nezakonitega ubijanja volkov.

7.2 Povečati zavest, da je nezakonito ubijanje velikih zveri kaznivo dejanje in da je treba predpise spoštovati.

7.3 Zmanjšati število povozov volkov.

**Podrobnejši cilji:**

7.1.1 Izboljšanje učinkovitosti dela organov pregona in organov sodnega varstva.

7. 1.2 Čimprejšnje odkrivanje primerov nezakonitega ubijanja volkov.

7.2.1 Povečanje ozaveščenosti pri ključnih deležnikih.

7.3.1 Ustrezna postavitev in redno vzdrževanje preventivnih ukrepov proti povozu velikih zveri na avtocestah, regionalnih cestah in železnici.

**Ukrepi:**

|  |
| --- |
| **7. Zmanjšanje deleža nenačrtovane antropogene smrtnosti volkov** |
| **Prioriteta** | **Ukrepi** | **Prispeva k doseganju ciljev** | **Izvajalec** | **Financiranje** | **Rok za izvedbo** | **Okvirni stroški ukrepa za 10 let** |
| NUJNI UKREP | če obstaja sum na kaznivo dejanje in je pregled možen, trupla volkov pregleda usposobljen veterinar  | 7.1.1,7.1.2 | sodišče, MNZ | državni proračun | po potrebi | 7.563 EUR |
| NUJNI UKREP | zagotovitev usposobljenega kadra za preiskavo sumov storitve kaznivih dejanj s področja nezakonitega ubijanja zavarovanih vrst živali | 7.1.1,7.1.2 | MNZ | državni proračun | redno | redno delo |
| PRIPOROČENI UKREP | izboljšanje pretoka informacij pri morebitnem sumu nezakonitega ubijanja med vsemi sodelujočimi v postopku ob upoštevanju protokola za ustrezno ukrepanje | 7.1.1,7.1.2,7.2.1 | javna služba ZGS (MNVP), MNZ, inšpekcija, drugi | državni proračun | redno | redno delo, državni proračun: 15.306 EUR |
| PRIPOROČENI UKREP | opremljanje volkov s telemetričnimi ovratnicami za sledenje gibanja | 7.1.2 | drugi | projekti  | v skladu s časovnico projektov | 80.000 EUR |
| PRIPOROČENI UKREP | z anonimnimi anketami med lovci in rejci (na šest let) izboljšati razumevanje razlogov za nezakonito ubijanje | 7.1.2, 7.2.1 | drugi | projektne naloge MNVP  | na šest let, v skladu s časovnico projektne naloge | stroški so vključeni v poglavju 4. Spremljanje stanja populacije – pri spremljanju odnosa javnosti in ključnih deležniških skupin |
| PRIPOROČENI UKREP | povečati zavest o obsegu nezakonitega ubijanja prostoživečih živali med organi kazenskega pregona in tudi med drugimi ljudmi | 7.1.1,7.1.2,7.2.1 | MNVP,javna služba ZGS (MNVP), drugi | državni proračun | redno | redno delo, državni proračun: strošek je načrtovan v akcijskem načrtu za risa |
| PRIPOROČENI UKREP | vzdrževanje že vpeljanih ukrepov za preprečevanje povoza in vzpostavitev novih ukrepov na opredeljenih odsekih prometnic v skladu z Resolucijo o nacionalnem programu razvoja prometa v RS za obdobje do leta 2030, Strategijo razvoja prometa v RS do leta 2030 in Načrtom vlaganj v promet in prometno infrastrukturo za 2020–2025 ter drugimi dokumenti | 7.3.1 | DARS, DRSI, drugi | državni proračun, DARS, drugi viri | redno | stroški ukrepa so predvideni v predmetni resoluciji, strategiji in načrtu vlaganj ter drugih dokumentih |
| PRIPOROČENI UKREP | redno informiranje deležnikov o izvedbi ukrepov za zmanjševanje smrtnosti v prometu  | 7.2.1 | javna služba ZGS (MNVP), MNVP | državi proračun | po potrebi | redno delo |

## 8 Strateške dejavnosti na področju ohranjanja habitata volka

**Dolgoročni cilj:**

8.1 Preprečevanje nadaljnje fragmentacije in slabšanja stanja habitata volka.

8.2 Ohranjanje zadostne plenske baze za volkove.

**Ukrepi:**

|  |
| --- |
| **8. Dejavnosti na področju ohranjanja habitata volka** |
| **Prioriteta** | **Ukrepi** | **Prispeva k doseganju ciljev** | **Izvajalec** | **Financiranje** | **Rok za izvedbo** | **Okvirni stroški ukrepa za 10 let** |
| NUJNI UKREP | ohranjanje ključnih območij za zagotavljanje prostorske povezljivosti med habitatnimi bloki | 8.1 | javna služba ZGS (MKGP), ZRSVN, MNVP | državni proračun | redno | redno delo |
| NUJNI UKREP | opredelitev ključnih meddržavnih območij (ekoloških koridorjev) za zagotavljanje prostorske povezljivosti habitatov s sosednjimi državami | 8.1 | drugi | projekti | v skladu s časovnico projektov | 18.400 EUR do 2025 |
| NUJNI UKREP | izboljšanje prostorske povezljivosti na ključnih območjih, na katerih je možnost prehajanja zmanjšana ali onemogočena, v skladu z Resolucijo o nacionalnem programu razvoja prometa v RS za obdobje do leta 2030 in Strategijo razvoja prometa v RS do leta 2030, Načrtom vlaganj v promet in prometno infrastrukturo za 2020–2025 ter drugimi dokumenti | 8.1 | MNVP, ZRSVN,DARS, DRSI, drugi | državni proračun | v skladu s časovnicami resolucije in strategije | redno delo, stroški ukrepa so predvideni v predmetni resoluciji, strategiji in načrtu vlaganj[[2]](#footnote-3) |
| NUJNI UKREP | sodelovanje pri pregledu in potrjevanju občinskih prostorskih načrtov (OPN, DPN) za ohranjanje ustrezne povezljivosti habitata | 8.1 | MNVP, ZRSVN, javna služba ZGS (MKGP) | državni proračun | redno | redno delo |
| NUJNI UKREP | nadaljevanje prakse upoštevanja prisotnosti volka in njegovega plenjenja pri načrtovanju višine odvzema parkljarjev iz narave za zagotavljanje zadostne plenske baze za volka | 8.2 | javna služba ZGS (MKGP) | državni proračun | redno | redno delo |

## 9 Mednarodno sodelovanje

**Dolgoročni cilj:**

9.1 Skozi dialog in sodelovanje na mednarodni ravni zagotoviti sodelovanje pri upravljanju čezmejnih populacij in primerljiv sistem monitoringa med državami.

**Podrobnejši cilji:**

 9.1.1 Vzpostavitev stalnega sodelovanja v okviru upravljanja dinarsko-balkanske populacije (mednarodna platforma), okrepitev sodelovanja z državami dinarskega prostora, zlasti z Republiko Hrvaško.

9.1.2 Nadaljevanje sodelovanja z državami z območja Alp v okviru delovne skupine WISO Alpske konvencije s ciljem usklajenega upravljanja alpske populacije na podlagi strokovnih dokumentov.

9.1.3 Aktivno sodelovanje z Evropsko komisijo in platformo EU za sobivanje ljudi in velikih zveri.

9.1.4 Vzpostavitev sodelovanja in izmenjava izkušenj z državami, v katerih uporabljajo izjemo od strogega varstva volka.

**Ukrepi:**

|  |
| --- |
| **9. Mednarodno sodelovanje** |
| **Prioriteta** | **Ukrepi** | **Prispeva k doseganju ciljev** | **Izvajalec** | **Financiranje** | **Rok za izvedbo** | **Okvirni stroški ukrepa za 10 let** |
| NUJNI UKREP | podpora ustanovitvi formalne skupine predstavnikov držav dinarskega prostora in sodelovanje na srečanjih | 9.1.1 | MNVP, drugi | državni proračun, drugi viri | redno | redno delo |
| NUJNI UKREP | redno sodelovanje predstavnikov različnih institucij/organizacij v mednarodnih skupinah (na primer WISO, platforma EU za velike zveri, strokovne skupine IUCN (LCIE …), Wolf Alpine Group) in nastajajoči balkanski platformi | 9.1.2,9.1.3 | MNVP, javna služba ZGS (MNVP), drugi | državni proračun, drugi viri | redno | redno delo MNVP31.157 EUR(znesek obsega del predvidenega stroška ukrepa; drugi del je načrtovan v akcijskem načrtu za risa) |
| NUJNI UKREP | vzpostavitev stika in sodelovanje predstavniki držav članic EU, v katerih uporabljajo izjemo od strogega varstva volka | 9.1.4 | MNVP, drugi | državni proračun, drugi viri | redno | redno delo |

## 10 Medsektorsko sodelovanje

**Dolgoročni cilji:**

10.1 Usklajeno delovanje ključnih sektorjev in deležnikov.

**Podrobnejši cilji:**

10.1.1 Vzpostaviti ali razvijati dobro sodelovanje med ključnimi sektorji in deležniki.

10.1.2 Upoštevanje vsebin strategije v strateških dokumentih resornih področij.

10.1.3 Sestava delovne skupine, ki bo usklajevala izvajanje in financiranje zaščitnih ukrepov med MNVP in MKGP.

**Ukrepi:**

|  |
| --- |
| **10. Medsektorsko sodelovanje** |
| **Prioriteta** | **Ukrepi** | **Prispeva k doseganju ciljev** | **Izvajalec** | **Financiranje** | **Rok za izvedbo** | **Okvirni stroški ukrepa za 10 let** |
| NUJNI UKREP | priprava novih in optimizacija starih ukrepov novega programskega obdobja skupne kmetijske politike po letu 2027 | 10.1.1, 10.1.2 | MKGP, MNVP, javna služba ZGS (MNVP), javna služba KGZS (MKGP), ZGS, KGZS,drugi | državni proračun, projekti | 2027, v skladu s časovnico projekta LIFE Varna paša | redno delo, projektna sredstva (vključena v ukrep v poglavju 1) |
| NUJNI UKREP | sestava delovne skupine, ki bo usklajevala izvajanje in financiranje zaščitnih ukrepov | 10.1.1, 10.1.3 | MNVP,ZGS, MKGP, KGZS, drugi | državni proračun, projekt LIFE Varna paša | redno, v skladu s časovnico projekta | redno delo, projektna sredstva: 63.575 EUR |

## 11 Optimizacija zakonodaje in drugih dokumentov

**Dolgoročni cilji:**

11.1 Optimizacija nacionalne zakonodaje in drugih dokumentov, tako da bodo omogočali doseganje ciljev iz strategije in ponujali podporo dolgoročni ohranitvi volka.

**Podrobnejši cilji:**

 11.1.1 Pridobiti strokovne podlage za nadaljnje upravljanje vrste ob upoštevanju spremembe mednarodnih predpisov.

11.1.2 Posodobitev obstoječega odškodninskega sistema – prenova Pravilnika z namenom spodbuditi morebitne oškodovance za uporabo učinkovitih zaščitnih ukrepov.

 11.1.3 Omogočanje sofinanciranja zaščitnih ukrepov tudi tistim rejcem na območju volka, ki še niso utrpeli škode.

**Ukrepi:**

|  |
| --- |
| **11. Optimizacija zakonodaje in drugih dokumentov** |
| **Prioriteta** | **Ukrepi** | **Prispeva k doseganju ciljev** | **Izvajalec** | **Financiranje** | **Rok za izvedbo** | **Okvirni stroški ukrepa za 10 let** |
| NUJNI UKREP | priprava strokovnih izhodišč za nadaljnje upravljanje vrste (kriteriji za ugotavljanje ugodnega stanja ohranjenosti volka, referenčna vrednost velikosti populacije, strokovne podlage za morebitne spremembe nacionalne zakonodaje na področju varstvenega statusa …) | 11.1.1 | MNVP, drugi | MNVP projektne naloge | 2025 | 12.000 EUR |
| NUJNI UKREP | posodobitev Pravilnika v skladu z novimi ugotovitvami in preizkušenimi metodami varovanja premoženja | 11.1.2  | MNVP, javna služba ZGS (MNVP), ZRSVN, MKGP, KGZS | državni proračun | 2026 | redno delo |
| NUJNI UKREP | proučitev možnosti spremembe zakonodaje, tako da bo omogočeno sofinanciranje ukrepov za zaščito premoženja tudi tistim uporabnikom, ki še niso utrpeli škode po volku | 11.1.3 | MNVP | državni proračun | 2033 | redno delo |

# NAČIN PREVERJANJA IZVAJANJA NAČRTA IN POROČANJE

Izvajanje akcijskega načrta redno spremlja ministrstvo, pristojno za ohranjanje narave. Izvajalci do konca februarja tekočega leta v letnih poročilih o delu poročajo o opravljenih nalogah iz akcijskega načrta in porabljenih sredstvih v preteklem letu. Podobno velja tudi za poročila po projektih.

Ministrstvo, pristojno za ohranjanje narave, zbira ta poročila in na njihovi podlagi spremlja izvajanje akcijskega načrta. Ugotovitve se upoštevajo pri pripravi predlogov financiranja aktivnosti v naslednjem proračunskem obdobju ter pripravi projektov in javnih naročil. Pri večjih odstopanjih od predvidenega načrta lahko ministrstvo, pristojno za ohranjanje narave, predlaga sprejetje sprememb in dopolnitev akcijskega načrta.

1. Leta 2025 sta potrjena projekta v izvajanju LIFE22-NAT-SI-LIFE VARNA PASA – 101113940 in LIFE21-NAT-IT-LIFE WILD WOLF – 10107441. [↑](#footnote-ref-2)
2. Trenutna ocena stroškov iz postopka priprave DPN za ekodukt na odseku avtoceste Unec–Postojna znaša 36.331.454 EUR z DDV; vire zagotavljajo DARS 21.753.225 EUR, DRSI ceste 4.413.722 EUR, DRSI železnice 8.209.800 EUR in RS 1.954.708 EUR. [↑](#footnote-ref-3)